

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 23.maijā Nr.206

(protokols Nr.5, 48.p.)

**Par pašvaldības nekustamā īpašuma “Omeļi”, Mārsnēnu pagastā, Priekuļu novadā,**

**atkārtotas izsoles noteikumu apstiprināšanu**

Priekuļu novada dome iepazīstas ar Priekuļu novada pašvaldības izpilddirektora Fjodora Puņeiko informāciju par pašvaldības nekustamā īpašuma “Omeļi”, Mārsnēnu pagastā, Priekuļu novadā, atkārtotas izsoles noteikumu projektu.

Izvērtējot domes rīcībā esošo informāciju, konstatēts, ka:

1. Nekustamais īpašums “Omeļi”, Mārsnēnu pagastā, Priekuļu novadā, kadastra Nr.42640030171, sastāv no zemes gabala ar kopējo platību 1,09 ha, divām dzīvojamām mājām un nedzīvojamās ēkas.
2. Ar Priekuļu novada domes 2018.gada 28.marta sēdes lēmumu Nr. 82 (protokols Nr.3, p.9) pašvaldības nekustamas īpašums ar nosaukumu “Omeļi”, Mārsnēnu pagastā, Priekuļu novadā, kadastra numurs 42640030171, nodots atsavināšanai izsolē.
3. Izsole notika 2019.gada 15.maijā un beidzās bez rezultāta.
4. Publisko personu mantas atsavināšanas likuma 32.panta pirmā daļa nosaka, ka, ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu, var pazemināt izsoles sākumcenu ne vairāk kā par 20 procentiem;
5. Publisko personu mantas atsavināšanas likuma 10.panta pirmās daļas regulējums nosaka, ka izsoles noteikumus apstiprina attiecīgās atvasinātas publiskas personas lēmējinstitūcija.

Ņemot vērā iepriekš minēto un pamatojoties uz likuma “Par pašvaldībām” 14.panta pirmās daļas 2.punktu, 21.pnata pirmās daļas 17.punktu, un atbilstoši “Publiskas personas mantas atsavināšanas likuma” 10.pantam, 32.panta pirmai daļai, atklāti balsojot , PAR –11 (Elīna Stapulone, Aivars Tīdemanis, Anna Broka, Normunds Kažoks, Arnis Melbārdis, Sarmīte Orehova, Baiba Karlsberga, Aivars Kalnietis, Jānis Mičulis, Juris Sukaruks, Mārīte Raudziņa, Ināra Roce), PRET –nav, ATTURAS –nav , Priekuļu novada dome **nolemj:**

1. Apstiprināt Priekuļu novada pašvaldības nekustamā īpašuma “Omeļi”, Mārsnēnu pagastā, Priekuļu novadā, kadastra Nr. 42640030171, atkārtotas izsoles noteikumus, samazinot nosacīto sākuma cenu par 20%.
2. Noteikt izsoles nosacīto sākuma cena – 5600,00 (pieci tūkstoši seši simti *euro* un 00 centi).
3. Atbildīgais par lēmuma izpildi izpilddirektors Fjodors Puņeiko.

Pielikumā: Izsoles noteikumi uz 3 lpp.

Domes priekšsēdētāja (paraksts) Elīna Stapulone